gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
વર્ષની ટોચ બતાવી શૅરબજાર ઉપરથી ૩૬૦ પૉઇન્ટ લથડ્યું
You need an iframes capable browser to view this content.
માર્ચ-એન્ડિંગ આવતાં રોકડામાં વેચવાલી વધવાની આશંકા : રેલવેના મિની બજેટથી રેલવે-શૅરમાં સુધારાની હૂંફ : ફાર્મા ઉદ્યોગમાં બે શૅર વધ્યા, સામે પાંચ શૅરની પીછેહઠ
શૅરબજારનું ચલકચલાણું - અનિલ પટેલ
સળંગ બાર દિવસ ઑલટાઇમ હાઈના સિલસિલા બાદ મંગળવારે ઘટેલું અમેરિકન શૅરબજાર વળતા દિવસે ર૧,૧૬૯ની વિક્રમી સપાટી બતાવી દોઢ ટકા કે ૩૦૩ પૉઇન્ટના જમ્પમાં ર૧,૧૧પના નવા શિખરે બંધ આવ્યું છે. ૧૪થી ૧પ હજાર થવામાં છ વર્ષનો સમય લેનારા ડાઉ ઇન્ડેક્સે ર૦થી ર૧ હજારની મજલ માત્ર ર૪ દિવસમાં પૂરી કરી છે. ડાઉની પાછળ એશિયન બજારો પણ સાધારણથી લઈ એકાદ ટકા નજીક વધીને બંધ રહ્યાં છે. ચાઇના તથા હૉન્ગકૉન્ગ એમાં ઘટાડા સાથે અપવાદ બન્યાં હતાં. યુરોપ સુસ્ત હતું. ઘરઆંગણે નજીકનું મહત્વનું ટ્રીગર ઉત્તર પ્રદેશનાં ચૂંટણી પરિણામ બનવાના છે. બિહારનો અનુભવ અને સરકારની કાબેલિયતને જોતાં બજાર આ વખતે એક્ઝિટ પોલ પર બહુ વિશ્વાસ કરે અમે લાગતું નથી. જીડીપીના મામલે આંકડાના માંકડા નચાવવાના સરકારી ખેલમાં આવી ગયેલું શૅરબજાર ગઈ કાલે ૧૪પ પૉઇન્ટ ઘટીને ર૮,૮૪૦ની અંદર તથા નિફ્ટી ૪૬ પૉઇન્ટની નરમાઈમાં ૮૮૯૯ બંધ આવ્યું છે.
ઇન્ટ્રા-ડેમાં સેન્સેક્સ ર૯,૧૪પ તથા નિફ્ટી ૮૯૯રની વર્ષની નવી ઊંચી સપાટીએ
ગયા હતા. લગભગ અઢી વાગ્યા સુધી પૉઝિટિવ ઝોનમાં રહ્યા બાદ વ્યાપક વેચવાલી શરૂ થઈ હતી જેમાં સેન્સેક્સ નીચામાં ર૮,૮૮૪ તથા નિફ્ટી ૮૮૭૯ થયા હતા. સેન્સેક્સના ૩૦માંથી રર તો નિફ્ટીના પ૧માંથી ૩પ કાઉન્ટર ઘટ્યાં છે. સેન્સેક્સના અડધા ટકા સામે મિડ કૅપ ૧.૪ ટકા અને સ્મૉલ કૅપ ૧.૩ ટકા તથા બીએસઈ-પ૦૦ પોણા ટકાથી વધુ ડાઉન હતા. રોકડામાં નરમાઈનો વ્યાપ વધુ રહેવાથી માર્કેટ-બ્રેડ્થ ખાસ્સી નકારાત્મક બની છે. જાણકારો કહે છે માર્ચ એન્ડિંગને લઈ મિડ કૅપ - સ્મૉલ કૅપ વધુ ખરડાઈ શકે છે. બીએસઈ-પ૦૦ના પ૦૧માંથી માત્ર ૧૧ર, મિડ કૅપના ૮૪માંથી ૧૯ તો સ્મૉલ કૅપના ૭૭૭માંથી ૧પ૯ તેમ જ ‘બી’ ગ્રુપના ૧૧૭૯માંથી ર૭૧ શૅર જ ગઈ કાલે સુધર્યા હતા. ‘એ’ ગ્રુપની ૩૦૦માંથી ર૪૧ જાતો ડાઉન હતી.
હૈદરાબાદી કંપની મિલ્લિટૂન્સ એન્ટરટેઇનમેન્ટ એક રૂપિયાના શૅરદીઠ એક બોનસ માટેની રેકૉર્ડ-ડેટ ૩ માર્ચ કરવામાં આવી હોવાથી ગુરુવારથી એક્સ-બોનસ થવાનો હતો, પરંતુ રેકૉર્ડ બદલીને ૧૪ માર્ચ કરવામાં આવી છે. આમ છતાં ભાવ ગઈ કાલે બમણા કામકાજમાં ઉપરમાં ૧૦પ રૂપિયા થઈ અંતે ૪.૭ ટકા વધી ૧૦૪ રૂપિયા બંધ રહ્યો છે. માત્ર બીએસઈ ખાતે લિસ્ટેડ આ કંપનીમાં ફન્ડામેન્ટલ્સ જેવું કાંઈ નથી. ૮૧૦ લાખ રૂપિયાની ઇક્વિટીમાં પ્રમોટર્સ હોલ્ડિંગ ૭૪ ટકાનું છે એમાંથી ૯૯ ટકા માલ લોક-ઇન પિરિયડમાં છે. રપ.૭ ટકાના કુલ પબ્લિક હોલ્ડિંગમાં નાના રોકાણકારો પાસે માત્ર ૦.૩૪ ટકા કે ફક્ત પોણાત્રણ લાખ શૅર છે. ર૦૧પ-’૧૬ના ગયા વર્ષે ૧૧૧ લાખ રૂપિયાની આવક પર કેવળ એક લાખ રૂપિયાનો નેટ પ્રૉફિટ કરનારી આ કંપનીએ ચાલુ વર્ષના નવ મહિનામાં ૬૬પ લાખ રૂપિયાની આવક પર ર૬ લાખ રૂપિયાનો ચોખ્ખો નફો બતાવ્યો છે. રિઝવર્‍ ડિસેમ્બરના અંતે ફક્ત બાસઠ લાખ રૂપિયા હતી તો પછી શૅરદીઠ એક બોનસ જાહેર કરાયું કેવી રીતે? ઇન્ડસ્ટ્રીના ૪૧ની સામે અત્યારે આ શૅર લગભગ ૩પ૦૦ના પી/ઈ ઉપર ચાલે છે. જે કંઈ વૉલ્યુમ થાય છે એમાં ડિલિવરી બેઝ્ડ વૉલ્યુમ ૧પ ટકા જેવું છે. બીએસઈ ખાતે આ શૅરમાં કામકાજની છૂટ અપાઈ એ દિવસે ર ઑગસ્ટ ર૦૧૬ના રોજ ભાવ સાડાબાર રૂપિયા હતો જે સળંગ તેજીમાં ૧પ ડિસેમ્બર ૨૦૧૬ના રોજ ૧૧ર રૂપિયા નજીકની વિક્રમી સપાટીએ પહોંચી ગયો હતો અને પછી દોઢેક મહિનામાં ર૪ જાન્યુઆરીએ ૬૦ રૂપિયા થઈ ગયો હતો. આવું બધું ઑપરેટરોના ખેલ વિના શક્ય નથી. બે-પાંચ પ્ૌસાની શૅરદીઠ કમાણી અને શંકાસ્પદ બૅલૅન્સ-શીટવાળી કંપનીનું માર્કેટકૅપ ૮પપ કરોડ રૂપિયા થઈ ગયું છે. સેબી અને બજાર સત્તાવાળાની સર્વેલન્સ સિસ્ટમ્સની રહેમ નજર લાગે છે.
રેલવે-શૅરમાં મિની બજેટની હૂંફ
રેલવે-બજેટના જનરલ બજેટમાં મર્જર પછી અલયદા રેલવે-બજેટની બ્રિટિશ-રાજની પ્રથાનો અંત આવી ગયો હોવાની અને આ મહાન કાર્ય બદલ ગર્વ લેતી એનડીએ સરકાર દ્વારા હવે બીજા નામ હેઠળ રેલવે-બજેટ રજૂ કરાયું છે. આ મિની રેલવે-બજેટ અણધાર્યું આવી જતાં ગઈ કાલે રેલવે-બિઝનેસ સાથે સંકળાયેલી કંપનીઓના શૅર એકંદર સુધારામાં રહ્યા હતા. ટીટાગઢ વૅગન્સ અઢી ગણા કામકાજમાં ઉપરમાં ૧૦૯ રૂપિયા થઈ અંતે અઢી ટકા વધીને ૧૦પ રૂપિયા તથા ટેક્સમાકો રેલ ત્રણ ગણા વૉલ્યુમમાં ૯૩.પ૦ રૂપિયા થઈ સવા ટકો વધીને ૯૧ રૂપિયા બંધ હતો. સ્ટોન ઇન્ડિયા બમણા કામકાજમાં ૬પ રૂપિયા વટાવી અંતે ર.૩ ટકા કામકાજમાં પાંચ ટકાની ઉપલી સર્કિટે ૪૩ રૂપિયા નજીક જઈ છેલ્લે ૩.૩ ટકાની મજબૂતીમાં ૪ર રૂપિયા તો હિન્દ રેક્ટિફાયર્સ ૮૧ રૂપિયા નજીક ગયા બાદ નજીવા ઘટાડે ૭૭ રૂપિયા બંધ હતો. કૉન્કોર પોણા ટકાના સુધારામાં ૧ર૩પ રૂપિયા હતો.
ન્યુલૅન્ડ લૅબ વિક્રમી સપાટીએ
મલ્ટિનેશન ટેવાને હમિંગ્ટન ડિસીઝ માટેની નવી ડ્રગ્સ માટે યુએસએફડીએની લીલી ઝંડી મળતાં ઘરઆંગણે એક્વિવ ફાર્મા ઇન્ગ્રેડિયન્ટ્સની સપ્લાયર ન્યુલૅન્ડ લૅબોરેટરીઝના શૅરમાં ઝમક આવી છે. આગલા દિવસની ર૦ ટકાની સર્કિટ બાદ ગઈ કાલે પણ આ કાઉન્ટર ૧૭ ગણા કામકાજમાં ર૦ ટકાની તેજીની સર્કિટ મારીને ૧૩૧૮ રૂપિયા પ્લસની વિક્રમી સપાટીએ ગયું હતું. ભાવ અંતે ૧૪.ર ટકા વધીને ૧રપ૭ રૂપિયા બંધ હતો. બે દિવસ પૂર્વે શૅર ૯૧૭ રૂપિયા બંધ હતો. બીજી તરફ વૉકહાર્ટને યુએસએફડીએનો વૉર્નિંગ લેટર ઇશ્યુ થયાના અહેવાલમાં શૅર બમણા કામકાજમાં ૭૦૧ રૂપિયાની બૉટમ બનાવી અંતે પ.૩ ટકાની ખરાબીમાં ૭૧૧ રૂપિયા હતો. પ્રારંભિક સુધારા બાદ ગુરુવાર ફાર્મા સેક્ટર માટે જરાક ભારે નિવડ્યો હતો. હેલ્થકૅર ઇન્ડેક્સ ૬૯માંથી ૪૯ શૅરની પીછેહઠમાં દોઢ ટકા ઘટીને બંધ આવ્યો છે. સન ફાર્મા ર.૩ ટકા, ડૉ. રેડ્ડીઝ લૅબ બે ટકા અને લુપિન અડધો ટકો નરમ બંધ રહેતાં સેન્સેક્સને ૩૦ પૉઇન્ટની હાનિ થઈ હતી. બાયોકોન સાડાત્રણ ગણા કામકાજમાં ૧૦ર૪ રૂપિયાની ઇન્ટ્રા-ડે બૉટમ બનાવી પોણાઆઠેક ટકાના ધોવાણમાં ૧૦ર૮ રૂપિયા હતો. ગ્રુપ કંપની સિન્જેન દોઢ ટકો ડાઉન હતો. લાયકા લૅબ્સ, વિવિમેડ લૅબ, ગ્રેન્યુઅલ ઇન્ડિયા, ફોર્ટિસ હેલ્થકૅર, માર્કસન્સ, નેક્ટર લાઇફ, ઍલેમ્બિક, દિશમાન ફાર્મા, સ્ટ્રાઇડ સાસૂન, ગ્લેનમાર્ક, એફડીસી બેથી ચાર ટકા ઢીલા હતા. સમગ્ર ફાર્મા ઉદ્યોગમાં ૪૦ શૅર વધ્યા હતા સામે ૯૬ જાતો નરમ હતી. કૅડિલા હેલ્થકૅર પોણાબે ટકા ઘટીને ૪૩૧ રૂપિયા અંદર હતો. સમ્રાટ ફાર્મા અઢી ગણા કામકાજમાં ૮૧ રૂપિયા પ્લસની ઑલટાઇમ હાઈ બનાવી સાડાત્રણ ટકાના ઘટાડે ૭૪ રૂપિયા નજીક રહ્યો હતો. ૧૪ ફેબ્રુઆરી પછી પ્રથમ વાર આ શૅરમાં ઘટાડો જોવાયો છે.
તાતા ગ્રુપના મોટા ભાગના શૅરોમાં ઘટાડો
ગઈ કાલે તાતા ગ્રુપના મોટા ભાગના શૅર ઢીલા હતા. અપવાદ તરીકે તાતા મોટર્સ ર.૭ ટકા વધી ૪૬૧ રૂપિયા તથા ટીસીએસ પોણા ટકો વધુના સુધારે રપ૦૧ રૂપિયા બંધ હતા. આ બન્ને શૅર બજારને ૩૮ પૉઇન્ટ લાભદાયી નિવડ્યા હતા અન્યથા તાતા ટેલિ દોઢ ટકો, તાતા સ્ટીલ એક ટકો, તાતા સ્પોન્જ ચાર ટકા, તાતા પાવર એક ટકો, તાતા મેટલિક્સ સવાચાર ટકા, તાતા ઇન્વેસ્ટમેન્ટ્સ ૧.૭ ટકા, તાતા ગ્લોબલ બિવરેજીસ પોણાબે ટકા, તાતા એલેક્સી ૦.૮ ટકા, તાતા કમ્યુનિકેશન ૧.૩ ટકા, તાતા કૉફી બે ટકાની નજીક, તાતા કેમિકલ્સ સવા ટકાથી વધુ, ટ્રેન્ટ લિમિટેડ ત્રણ ટકા, વૉલ્ટાસ ૧.૮ ટકા, ઇન્ડિયા હોટેલ્સ પોણાબે ટકા, ટાઇટન ૧.૪ ટકા, ઑટો મોબાઇલ કૉર્પોરેશન ઑફ ગોવા સવા ટકો, રાલીઝ ઇન્ડિયા દોઢ ટકો, ટાયો રોલ્સ સાધારણ તો તાજ જીવીકે હોટેલ્સ સાડાત્રણ ટકા ડાઉન હતા.
એઇટ કે માઇલ્સ રોજના સરેરાશ માંડ ૫૮૦૦ શૅર સામે ગઈ કાલે ૧.૩૪ લાખ શૅરના વૉલ્યુમમાં ૬૬૪ રૂપિયાની ઇન્ટ્રા-ડે હાઈ બનાવી અંતે દસ ટકાની તેજીમાં ૬૩૯ રૂપિયા હતો. ફેસવૅલ્યુ પાંચ રૂપિયા છે.
જ્યુબિલન્ટ ફૂડ વર્ક્સમાં વિદેશી બ્રોકરેજ હાઉસ દ્વારા ૧૨૨૮ રૂપિયાના ટાગેર્ટ સાથે બુલિશ વ્યુ જારી થતાં શૅર ગઈ કાલે ઉપરમાં ૧૦૭૯ રૂપિયા થઈ અંતે ૩.૨ ટકાની મજબૂતીમાં ૧૦૩૬ રૂપિયા હતો.
આઇઓસી દ્વારા ૪૦ લાખ હજાર કરોડ રૂપિયાના ખચ્ોર્ નાગપટ્ટીણમ ખાતે મેગા રિફાઇનરી સ્થાપવાની યોજનાના અહેવાલે પ્રારંભિક સુધારામાં ૩૮૭ રૂપિયા વટાવી અંતે દોઢ ટકો ઘટીને ૩૭૬ રૂપિયા નજીક હતો.
પ્રભાત ડેરીમાં પ્રમોટર્સ દ્વારા ઓપન માર્કેટમાંથી ૪૨૦.૪૬ લાખ શૅર લેવાયાના અહેવાલમાં ભાવ ૧૩૮ રૂપિયા નજીક જઈ અંતે પોણો ટકો વધીને ૧૩૦ રૂપિયા હતો.
ટ્રાયજેન ટેક્નૉલૉજીઝને ૧૨ વર્ષનો અમેરિકન ટેક્નૉલૉજી સર્વિસિસ કૉન્ટ્રૅક્ટ મળ્યાના સમાચારમાં શૅર ગઈ કાલે પાંચ ટકાની ઉપલી સર્કિટે ૧૧૫ રૂપિયા બંધ હતો.
કજરિયા સિરૅમિક્સ પાંચ ગણા કામકાજમાં નીચામાં ૫૪૫ રૂપિયા બતાવી અંતે પોણાપાંચ ટકાની નબળાઈમાં ૫૫૩ રૂપિયા હતો. ફેસવૅલ્યુ એક રૂપિયો છે.
આઇઆરબી ઇન્ફ્રાસ્ટ્ર્ક્ચર બમણા કામકાજમાં ૨૪૪ રૂપિયાની ઇન્ટ્રા-ડે હાઈથી નીચામાં ૨૨૭ રૂપિયા થઈ ત્રણ ટકાથી વધુની પીછેહઠમાં ૨૩૦ રૂપિયા નજીક હતો. ફેસવૅલ્યુ ૧૦ રૂપિયા છે.
નાલ્કો પાંચ ગણા કામકાજમાં સવાપાંચ ટકા ઊંચકાઈને ૭૫ રૂપિયા ઉપર બંધ હતો. ફેસવૅલ્યુ પાંચ રૂપિયા છે. વર્ષ પૂર્વે ભાવ ૩૩ રૂપિયા હતો.
બલ્લારપુર ઇન્ડસ્ટ્રીઝ ૧૫ ગણા કામકાજમાં ૧૯ રૂપિયા પ્લસની વર્ષની ઊંચી સપાટી બનાવી સાડાનવ ટકાની તેજીમાં ૧૮ રૂપિયા નજીક હતો. ફેસવૅલ્યુ બે રૂપિયા છે.
એસ્સાર શિપિંગ રોજના સરેરાશ ૪૭૦૦ શૅર સામે સાડાત્રણ લાખ શૅરના વૉલ્યુમમાં ૧૪ ટકાનો જમ્પ લઈને ૩૧ રૂપિયા નજીક બંધ
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.